open-index/open-wikipedia-markdown huggingface dataset:
Carlson-tweeling

**Kyle** en **Lane Carlson**, gesamentlik bekend as die **Carlson-tweeling**, is identiese tweelingbroers wat saam as manlike mannekyne werk.

## Lewensgeskiedenis 
Die tweeling is op 24 Desember 1978 in Stillwater, Minnesota, Verenigde State van Amerika, gebore. Lane is die oudste, daar hy ses minute voor Kyle die lewe geskenk is. Die Carlson-tweeling het saam met hul twee ouer sibbe, Aaron en Michelle (‘Mich’) en ’n jonger suster, Lynnaya, grootgeword. Hulle het skoolgegaan by Stillwater High School en albei het by Winona State University gegradueer.

Hul modelloopbaan het begin toe Lane binne ’n winkelsentrum in La Crosse, Wisconsin, opgemerk is, en het sedertdien wêreldwyd suksesvolle modelle geword.  Soos die Brewer-tweeling, het die Carlsons beroemd geword ná hul optrede as naakmodelle vir die fotograaf, Bruce Weber. Hulle het vir maatskappye soos Armani, Abercrombie and Fitch en die *Out*-tydskrif gewerk en is ook bekend vir hul werk by die Spring Break 2001-uitgawe van die tans gestaakte Abercrombie and Fitch *A&F Quaterly*-katalogus. Beide is onderkleremodelle en Kyle is een van die modelle wat die meeste vir Calvin Klein-onderklere ingespan word.

In 2005 het hulle as gaste in die beeldradioblyspel, *Mobile Home Disaster* op die WB Television Network verskyn.

In 2007 het Kyle gereeld op die televisieprogram *Deserving Design* saam met Vern Yip op HGTV verskyn, besig met skrynwerk.

## Verwysings 
## Eksterne skakels 
* Amptelike webruimte
* 
*
Delareyville

**Delareyville** is 'n klein dorp in die suide van die Noordwesprovinsie, Suid-Afrika. Die dorp is in 1914 gestig en is genoem na Koos de la Rey. Die N14 nasionale pad gaan deur Delareyville.

## Geskiedenis 
Die dorp het sy ontstaan te dan dankie aan die stigting van die NH of G Gemeente Delareyville in 1912. Die dorp is omring deur soutpanne en die mense van die omgewing is dan ook spottenderwyse “Soutpote” genoem. 

Deur bemiddeling van die kerkraad is die destydse minister van lande genader om ’n kerkplaas te verkry. Veldkornet A. P. Visser sr. het ’n leidende rol hierin gespeel en is die dorpsgebied Salt Waters geproklameer, maar deur vertoë van die kerkraad is die naam verander na Delareyville, ter ere van genl. Koos de la Rey. In 1920 het die Administrateur ’n gesondheidskomitee van agt lede saamgestel met N. J. Grobler as voorsitter en vervolgens Max Michaels, deur wie se bemiddeling verlenging van die spoorlyn tussen Coligny en Pudimoe ’n swaai maak om so na moontlik aan die soutpanne verby te gaan. Vervoermiddels was stadig en markte ver; twee emmer aartappels wat van Johannesburg aangestuur is, moes byvoorbeeld met kar en osse op Klerksdorp afgehaal word. 

Die koms van die trein het die groei van die dorp bevorder. Reeds in 1916 is ’n tak van die N.W. Ko-op. geopen met Alwyn van Heerden as eerste bestuurder. Die personeel het in die volgende vier dekades aangegroei tot nege voltydse amptenare en teen 1956 is honderdduisende sakke mielies, sorghum, sonneblomme en grondboontjies gehanteer, en is boerdery in die distrik totaal gemeganiseer. In 1946 is die gesondheidskomitee vervang deur ’n dorpsraad met J. G. Ackhurst as die eerste burgemeester.

## Distrik 
Die distrik van 3 900&nbsp;km2 is geskik vir mielies, grondbone en sorghum. Bees- en skaapboerdery is ook belangrik. Daar is groot graansilo's in die omgewing en 'n fabriek op die dorp wat grondbone sorteer en verpak. Barberspan is 20&nbsp;km oos van die dorp.

## Sien ook 
* Gereformeerde kerk Delareyville
* Lys van dorpe in Suid-Afrika

## Bronne 
* Boyens, H. en Boyens, A. (opstellers). 1956. *Album van S.A. volksfigure en prominente persone*. Springs: Historiese Uitgewers.
* *Op Pad in Suid-Afrika*. B.P.J. Erasmus. 1995 

## Verwysings
Whakatane

**Whakatane** (uitgespreek as ɸakaˈtaːne in Māori; fɒkəˈtɑːni of /hwɒkəˈtɑːni/ in Engels) is 'n nedersetting in die ooste van die Nieu-Seelandse administratiewe gewes Bay of Plenty op die Noordeiland. Whakatane dien as die setel van die Gewestelike Raad van Bay of Plenty. Die dorp is in die suide van die Bay of Plenty geleë, 90 kilometer oos van Tauranga en 89 kilometer noordoos van Rotorua aan die monding van die gelyknamige rivier.

Whakatane het 'n bevolking van sowat 18&nbsp;700 in die dorpsgebied en 'n bykomende 15&nbsp;700 in die groter Whakatane-distrik. Van die totale bevolking van 34&nbsp;400 is sowat 40 persent van Māori-afkoms.

Whakatane speel 'n belangrike rol in Māori-oorlewerings: hier het die eerste Polinesiese ontdekkers voet aan wal gesit, en ook die Māori se soetpatat *kumara* is vanuit hierdie streek oor die hele land versprei. Die huidige dorp se ekonomie baseer op houtverwerking, tuna-visvangs en toerisme. Die aktiewe White Island-vulkaan, wat sowat 50 kilometer van die kus af geleë is, is 'n toeristetrekpleister.

## Verwysings
Stellendam

**Stellendam** is 'n dorp in die Nederlandse munisipaliteit Goeree-Overflakkee in die provinsie Zuid-Holland. Die vissersdorp het 'n bevolking van sowat 3&nbsp;500 (2007).

## Geboortes 
* Ab Klink (1958), politikus
Goiânia

duimnael|links|Matriz Campinas

**Goiânia** is 'n stad in die sentrum van Brasilië en die hoofstad van die deelstaat Goiás. Die stad het 'n bevolking van 1&nbsp;318&nbsp;148 in 2011 gehad en het 'n oppervlakte van 739,492&nbsp;km².

## Verwysings
Ab Klink

**Abraham (Ab) Klink** (gebore 2 November 1958 in Stellendam) is 'n Nederlandse politikus wat aan die politieke party CDA behoort. Van 22 Februarie 2007 tot 14 Oktober 2010 was hy minister van Volksgesondheid, Welsyn en Sport in die Balkenende IV-kabinet.

Klink het sosiologie gestudeer aan die Erasmus Universiteit Rotterdam en het gepromoveer in die regte aan die Universiteit Leiden. Van 1999 tot 2007 was hy die direkteur van die wetenskaplike buro van die CDA. Van 2003 tot 2007 was hy 'n lid van die Eerste Kamer en van Junie tot September 2010 naas sy ministerskap 'n lid van die Tweede Kamer.

Klink was teen die kabinetsformasie van CDA en VVD met die PVV van Geert Wilders, het daardeur opspraak gemaak en het vervolgens uit die Tweede Kamer getree.

## Eksterne skakels 
*  Dr. A. (Ab) Klink, Parlement & Politiek
Provinsies van Nederland

Hieronder volg die bevolkings- en oppervlaktegegewens van die twaalf **provinsies van Nederland**.

|}

500px|links|duimnael|Provinsies met hoofstede

## Sien ook 
* Lys van munisipaliteite in Nederland
* Lys van grootste munisipaliteite in Nederland

## Bronne 
* Nederlandstalige Wikipedia
* Provincies in cijfers, AlleCijfers
* Statistieken Nederland, AlleCijfers

## Eksterne skakels 
* Provincies, Overheid.nl
Campinas

duimnael|links|Catedral Metropolitana Nossa Senhora da Conceição

**Campinas** is 'n stad in die noorde van die Brasiliaanse deelstaat São Paulo, sowat 100 km noord van die metropool São Paulo. Die stad het 'n bevolking van 1&nbsp;080&nbsp;999 in 2010 gehad en het 'n oppervlakte van 795,667 km².

## Verwysings
Mindaugas

**Mindaugas** (omstreeks 1200 – 12 September 1263) was die eerste bekende grootvors van Litaue asook die enigste koning van dié land. 

Baie min is bekend oor sy afkoms, sy vroeë lewe of die wyse waarop hy die mag in Litaue verower het. In 'n ooreenkoms uit die jaar 1219 word na Mindaugas verwys as 'n hertog, en in 1236 as heerser oor alle Litauers. Sowel historiese asook moderne bronne, wat sy magsuitbreiding bespreek, verwys na strategiese huwelike, maar ook die verbanning of moord van sy teenstanders.

Mindaugas het sy magsgebied in die 1230's en 1240's na geweste suidoos van die Litause kernland uitgebrei. In 1250 of 1251 het hy - gedurende 'n interne magstryd - die Rooms-Katolieke doop ontvang en het sodoende die kans gekry om 'n politieke verbond met die Lyflandse Orde, een van die felste teenstanders van die heidense Litaue, aan te gaan. In die somer van 1253 is hy tot koning van Litaue gekroon en het oor tussen 300&nbsp;000 en 400&nbsp;000 onderdane geheers.

Gedurende sy tienjarige heerskappy het Mindaugas wel daarin geslaag om die Litause staat te vestig, maar tegelykertyd was hy steeds in 'n magsstryd met familielede en ander hertoë gewikkel. Wes-Litaue het selfs die verbond tussen Litaue en die Lyflandse Orde openlik betwis. Mindaugas sy verowerings in die suidooste is deur Tatare bedreig.

In 1261 het Mindaugas die verbond met die Lyflandse Orde verbreek en moontlik ook die Christelike godsdiens verwerp. Hy is twee jaar later deur sy neef Treniota en 'n ander teenstander, hertog Daumantas, vermoor. Sy drie onmiddellike opvolgers het eweneens 'n gewelddadige dood gesterf. Die politieke onrus is eers omstreeks 1270 in bedwang gehou toe die titel van grootvors aan Traidenis oorgedra is.

Onsekerheid oor Mindaugas se historiese en politieke rol het eeue lank voortgeduur, terwyl sy opvolgers nie as noemenswaardige heersers geag is nie. Sy rol as beduidende politieke leier is eers deur 19de en 20ste eeuse geskiedskrywers bevestig. Mindaugas was die enigste heerser wat as koning oor Litaue geregeer het, terwyl die meeste Litause grootvorste van Jogaila af ook as konings van Pole bekroon is. Die titels is nogtans afsonderlik gevoer.

Vandag word Mindaugas as die stigter van die Litause staat beskou, en hy geniet erkenning as die veldheer wat die Tataarse opmars teen die Oosseegebied gestuit het. Daarnaas het Litaue sy internasionale erkenning en sy bekering tot die westerse beskawing aan hom te danke.

Die Litause geskiedkundige Edvardas Gudavičius het navorsing oor Mindaugas se bekroning gedoen en die presiese datum in sy publikasies as 6 Julie 1253 bepaal. Hierdie dag is tans 'n openbare vakansiedag in Litaue.
São Gonçalo

duimnael|links|Capela da Luza

**São Gonçalo** is 'n stad in die ooste van die Brasiliaanse deelstaat Rio de Janeiro, sowat 25&nbsp;km oos van die metropool Rio de Janeiro. Die stad het 'n bevolking van 991&nbsp;901 in 2010 gehad en het 'n oppervlakte van 249,142&nbsp;km².

## Verwysings 
## Eksterne skakels 
*
Flying Fish Cove

**Flying Fish Cove** is die hoofstad en grootste stad van die eilandnasie Kerseiland, 'n Australiese oorsese grondgebied in die Indiese Oseaan. Die stad het 'n bevolking van sowat 500 in 2006 gehad. Dit is ook die enigste nedersetting op die hele eiland.
Roosj Hasjana

duimnael|Sjofar, kenteken van Roosj Hasjana
[duimnael|Tradisionele kos vir Roosj Hasjana: [Appels gedoop in heuning, granate en wyn vir kiddoesj]]
duimnael|Bord met konfyt vir Roosj Hasjana
duimnael|Tasjliech doen

**Roosj Hasjana** (Hebreeus: ראש השנה, *hoof van die jaar*) is die Joodse nuwejaar, wat twee dae duur en plaasvind op die eerste en tweede dag van die eerste Joodse maand Tisjrie (volgens die Gregoriaanse kalender in September of Oktober).Roosj Hasjana is 'n tyd van gebed en inkeer, en in die sinagoge word die sjofar (ramshoring) honderd keer geblaas. Die Jode wens mekaar *sjana towa*, wat 'gelukkige nuwejaar' beteken, eet appels met heuning en doen *tasjliech*.

Die fees Roosj Hasjana is ingestel in Wajikra/Levitikus 23,24 en Bemidbar/Numeri 29,1 maar die eerste aanduiding van viering is in Jegezkel/Esegiël 40,1.

## Datums 
Roosj Hasjana is volgens die Joodse kalender op 1 Tisjrie, die werklike viering begin egter altyd met sonsondergang op die vooraand (omdat 'n dag met sononder begin). Aangesien maande in die Joodse kalender altyd na die maan bereken word, wissel die datum van hierdie dag volgens die Gregoriaanse kalender.

## Sien ook 
* Lys van Joodse feeste en herdenkings
* Chinese Nuwejaar in die Chinese kalender
* Oujaarsaand en Nuwejaarsdag in die Gregoriaanse kalender

## Verwysings 
## Verdere leesstof 
*  

## Eksterne skakels 
*  
*
Basse-Terre

: *Hierdie artikel handel oor die hoofstad van Guadeloupe. Moenie verwar word met Basseterre nie.*

**Basse-Terre** is die hoofstad en grootste stad van die eilandnasie Guadeloupe, 'n Franse oorsese gebied in die Karibiese See. Die stad het 'n bevolking van 11&nbsp;395 in 2013 gehad en het 'n oppervlakte van 5,78&nbsp;km².

## Eksterne skakels
The Valley

**The Valley** is die hoofstad en enigste stad van die eilandstaat Anguilla, 'n Britse oorsese grondgebied in die Karibiese See. Die stad is in 1787 gestig en het 'n bevolking van 1&nbsp;169 in 2001 gehad.
Mbuji-Mayi

**Mbuji-Mayi** (voor 1966 *Bakwanga*) is die vierde grootste stad van Demokratiese Republiek die Kongo en het 'n bevolking van 1&nbsp;900&nbsp;089 in 2005 gehad en het 'n oppervlakte van 135,12 km². Die stad was tussen 1960 en 1962 die hoofstad van die omstrede gebied Suid-Kasai.
Marigot

**Marigot** is die hoofstad en enigste stad van die eilandnasie Saint-Martin, 'n Franse oorsese grondgebied in die Karibiese See. Die stad het 'n bevolking van 6&nbsp;000 in 2008 gehad en het 'n oppervlakte van 21,63&nbsp;km².
Saint Anne

**Saint Anne** (Frans Sainte Anne) is die hoofstad van kanaaleiland Alderney. Die stad het 'n bevolking van sowat 2&nbsp;000 mense in 2001 gehad.
Sint Pierre

: *Hierdie artikel handel oor die hoofstad van Sint Pierre en Miquelon. Vir die dorp op Réunion, sien Sint Pierre, Réunion.*

**Sint Pierre** (Frans: *Saint-Pierre*, [sɛ̃.pjɛʁ]) is die hoofstad en enigste stad op die eilandstaat Sint Pierre en Miquelon, 'n Franse oorsese grondgebied in die Atlantiese Oseaan in Noord-Amerika. Die stad het 'n bevolking van 5&nbsp;394 in 2019 gehad en beslaan 'n oppervlakte van 25&nbsp;km².
Benin-stad

duimnael|links|Benin-stad 1686
duimnael|links|'n Uitsig oor Benin-stad
**Benin-stad** is die hoofstad en grootste stad van die staat Edo, Nigerië. Dit is die vierde grootste stad in Nigerië volgens die 2006-sensus, na Lagos, Kano en Ibadan. Dit is ongeveer 40 kilometer noord van die Beninrivier en 320 kilometer per pad oos van Lagos geleë. Benin-stad is die middelpunt van Nigerië se rubberbedryf, en olieproduksie is ook 'n beduidende bedryf.

## Sien ook 
* Mure van Benin

## Verwysings
Jan Garbarek

**Jan Garbarek** (* 4 Maart 1947 in Mysen, Noorweë) is 'n Noorse jazz-saksofonis wat aan vaderskant van Poolse afkoms is. Hy word by die beduidendste hedendaagse jazz-musici in Europa gereken en is een van die mees bekwame verteenwoordigers van Skandinawiese jazz.
Cockburn Town

**Cockburn Town** is die hoofstad van die eilandnasie Turks- en Caicoseilande, 'n Britse oorsese grondgebied in die Karibiese See in Noord-Amerika. Die stad het 'n bevolking van 3&nbsp;700 in 2000 gehad en is in 1681 deur soutversamelaars gestig.
Charlotte Amalie

**Charlotte Amalie** is die hoofstad en grootste stad van die eilandnasie Amerikaanse Maagde-eilande, 'n Amerikaanse oorsese grondgebied in die Karibiese See in Noord-Amerika. Die stad het 'n bevolking van 18&nbsp;914 in 2000 gehad en is naas Charlotte Amalie van Hesse-Kassel, die vrou van Koning Christiaan V van Denemarke, genoem.
Plymouth, Montserrat

**Plymouth** is 'n spookdorp en die *de jure* hoofstad van die eilandnasie Montserrat, 'n Britse oorsese grondgebied in die Karibiese See in Noord-Amerika. Die stad is sedert 'n vulkaniese uitbarsting in 1997 'n spookdorp en Brades is *de facto* die hoofstad van Montserrat.
Novi Sad

**Novi Sad** (Serwies: Нови Сад; Hongaars: *Újvidék*; Slowaaks: *Nový Sad*) is die hoofstad van die outonome provinsie Vojvodina in Serwië. Die stad het 'n oppervlakte van 699 km² en het in 2010 382&nbsp;010 inwoners gehad. Novi Sad is net noord van die Serwiese hoofstad Belgrado aan die Donau geleë.
Brades

**Brades** is sedert 1998 *de facto* die hoofstad van die eilandnasie Montserrat, 'n Britse oorsese grondgebied in die Karibiese See in Noord-Amerika. Voor 1997 was Plymouth die hoofstad en is sedert 'n vulkaniese uitbarsting in 1997' n spookdorp en *de jure* die hoofstad.
Ogbomosho

**Ogbomosho** is 'n groot stad in die suide van Nigerië en het 'n bevolking van 1&nbsp;200&nbsp;000 in 2006 gehad. Die stad is die hoofstad van die deelstaat Oyo. Die stad was van Yoruba in die 17de eeu gestig.
Périgord

duimnael|regs|220px|Die Dordogne-rivier

**Périgord** (Oksitaans *Peiregòrd / Perigòrd*) is 'n historiese provinsie en landskap in die suidweste van Frankryk wat vir sy ryk kulturele erfenis, kookkuns en sy gematigde klimaat bekend staan. Sy naam is afgelei van 'n antieke Keltiese stam, die Petrocorii. 

Périgord was oor 'n lang tydperk 'n graafskap van die Middeleeuse Frankryk. As 'n grensgebied was dit in die 14de en 15de eeu 'n omstrede streek in die Honderdjarige Oorlog tussen Frankryk en Engeland en is uiteindelik in 1607 deur Hendrik IV met die Franse Kroon verenig. Périgord se argitektoniese erfenis sluit talle Middeleeuse en Renaissance-kastele in, waaronder Puymartin, Beynac, Losse en Hautefort wat merendeels langs die Dordogne- en Vézère-riviere geleë is. Ander beroemde kastele in die streek is Jumilhac le Grand, Fénelon, Biron, Bourdeilles, Castelnaud, Puyguilhem en Rouffiac.
duimnael|links|250px|Die grondgebied van die huidige département Dordogne kom grootliks met dié van Périgord ooreen
Die grense van Périgord het in die afgelope 2&nbsp;000 jaar nouliks verander - die gebied strek in 'n teoretiese radius van 100 kilometer rondom die hoofstad Périgueux. Sy bewoners word in Frans *Périgordins* genoem. Die grondgebied van Périgord kom ooreen met die huidige département Dordogne (wat die noordelike deel van die administratiewe gewes Akwitanië vorm) en word verder verdeel in vier streke - *Périgord Noir* (die Swart Périgord), *Périgord Blanc* (die Wit Périgord), *Périgord Vert* (die Groen Périgord) en *Périgord Pourpre* (die Purper Périgord).

Die geografiese besonderhede en landskapsvorme maak van Périgord een van die mees ongerepte dele van Frankryk. Die nuutgestigte natuurpark *Parc Naturel Régional Périgord-Limousin* is 'n poging om die plaaslike natuurlandskap vir die nageslagte te bewaar.

Fynproewers in Frankryk en elders vereenselwig die naam Périgord met agrariese produkte van baie hoë gehalte soos eende- en gansvleis (waaronder die beroemde *pâté de foie gras* of ganslewerpatee), truffels en wyne (soos die befaamde rooi en wit Bergerac- en Monbazillac-wyne).

Die historiese hoofstad en huidige prefektuur of administratiewe setel van Dordogne, Périgueux, het 'n lang en ryk geskiedenis. Dit staan nie alleen bekend vir sy antieke Romeinse bouvalle wat gerestoureer is nie, maar na die hele gebied word vanweë die groot aantal prehistoriese plekke selfs as "bakermat van die mensdom" verwys. Die bekendste besienswaardigheid is die grotte van Lascaux met hul prehistoriese rotsskilderye wat oerosse, perde, wild en ander diere uitbeeld - maar geen mense nie. Hulle is sowat 17&nbsp;000 jaar oud.
Vojvodina

|-
| align="center" colspan=2 | *Nasionale leuse: Geen*
|-
| align=center colspan=2 style="background: #ffffff;" | 180px|Ligging van die Vojvodina in SerwiëLigging van die Vojvodina in Serwië
|-
| align=center colspan=2 style="background: #ffffff;" | 180px|Kaart van die Vojvodina in SerwiëKaart van die Vojvodina in Serwië
|-
| **Amptelike tale**
| Serwies, Hongaars, Slowaaks, Kroaties, Roemeens, Rusyn
|-
| **Hoofstad**
| Novi Sad
|-
| **Grootste stad**
| Novi Sad
|-
| **Eerste Minister**||Bojan Pajtić
|-
| **Oppervlakte**&nbsp;- Totaal||21&nbsp;506 vk km
|-
| **Bevolking**&nbsp;- Totaal (2002) &nbsp;- Bevolkingsdigtheid ||2&nbsp;031&nbsp;992 94,51/vk km
|-
| **Geldeenheid**
| Serwiese Dinar (RSD)
|-
| **Tydsone**
| UTC: UTC +1
|-
|**Volkslied**
| *Geen*
|}

Die **Vojvodina** (Serwies: Војводина), amptelik die **Outonome Provinsie van Vojvodina** (Serwies: Аутономна Покрајина Војводина, *Autonomna Pokrajina Vojvodina*; Hongaars: Vajdaság Autonóm Tartomány; Slowaaks: Autonómna Pokrajina Vojvodina; Kroaties: Autonomna Pokrajina Vojvodina; Roemeens: Provincia Autonomă Voivodina) is 'n outonome provinsie in die noorde van Serwië. Die provinsie het 'n oppervlakte van 21&nbsp;506&nbsp;km² en het in 2002 'n bevolking van 2&nbsp;031&nbsp;992 gehad. Die hoofstad en grootste stad is Novi Sad. Die Vojvodina het ses amptelike tale en twee amptelike alfabette: Cyrillies en Latyns.

duimnael|center
duimnael|center|Etniese groepe in die Vojvodina 2002.
Guayaquil

duimnael|links|Guayaquil in 1920
**Guayaquil** (Spaans: *Santiago de Guayaquil*) is die grootste stad van Ecuador nog voor die hoofstad Quito en is in 1547 deur Spanjaarde gestig. Die stad het 'n bevolking van 2&nbsp;278&nbsp;691 en van 2&nbsp;991&nbsp;061 in die metropolitaanse gebied in 2010 gehad en beslaan 'n oppervlakte van 344,5&nbsp;km². Die stad is die belangrikste hawestad en lê aan die weskus van Ecuador.

## Eksterne skakels 
*  
*  Amptelike webwerf
*
Jeff Gordon

duimnael|Jeff Gordon

**Jeffery Michael Gordon** (gebore 4 Augustus 1971 in Vallejo, Kalifornië, Verenigde State) is 'n voormalige NASCAR-motorrenjaer. Hy het vier keer as kampioen van die NASCAR-wedrenreeks uit die stryd getree (in 1995, 1997, 1998 en 2001). Hy is ook 'n driemalige kampioen van die Daytona 500. Hy het vir die Hendrick Motorsports-span gejaag in 'n Chevrolet Impala met nommer # 24 daarop.

Gordon is tans die ondervoorsitter van Hendrick Motorsports.

## Eksterne skakels 
*  Jeff Gordon in NASCAR.com 
*  Jeff Gordon se amptelike webtuiste
Cabernet Sauvignon

duimnael|Cabernet Sauvignon-druiwe in Gaillac, Frankryk
**Cabernet Sauvignon** is een van die wêreld se gesogste rooiwyne. Dit word verbou in alle groot wynproduserende lande in 'n diverse spektrum van klimaatstreke vanaf die Kanadese Okanagan-vallei tot by die Libanese Begaa-vallei.  

Cabernet Sauvignon het internasionale aansien verkry vanweë sy prominensie in Bordeaux-wyne, waar dit dikwels met Merlot en Cabernet Franc versnit word. Vanaf Frankryk en Spanje het die druifsoort oor Europa versprei en daarna na die res van die wêreld waar dit gevind kan word in plekke soos Kalifornië se Santa Cruz-berge, Paso Robles, Napa-vallei; Nieu-Seeland se Hawkesbaai, Suid-Afrika se Stellenbosch-streek; Australië se Margaretrivier, McLaren-vallei en Coonawarra-streek en Chili se Maipo-vallei en Colchagua. Vir die grootste deel van die 20ste eeu was dit een van die wêreld se mees verboude premium rooiwyne tot dit in die 1990’s deur Merlot verbygesteek is.

Ten spyte van sy prominensie in die produksienywerheid is die druif 'n relatief nuwe variëteit. Die druif is die produk van 'n toevallige kruising tussen Cabernet Franc en Sauvignon blanc tydens die 17de eeu in die suidweste van Frankryk. Die druif se gewildheid word dikwels aan sy maklike verbouing toegeskryf - die druif het 'n dik skil en die wingerdstok is gehard en bestand teen verroting en ryp – en ook aan sy konsekwente struktuur en geure wat aan die variëteit sy tiperende karakter verleen.

## Verwysings
Videospeletjieontwikkeling

**Videospeletjie-ontwikkeling** is 'n sagteware ontwikkelingsproses waar videospeletjies vervaardig word. Die ontwikkeling word deur 'n videospeletjie-ontwikkelaar onderneem, wat 'n enkele persoon of 'n selfs 'n groot besigheid kan wees. Ontwikkeling word gewoonlik deur 'n videospeletjie-uitgewer befonds.

## Sien ook 
* Godot (rekenaarspeletjie-enjin)

## Verwysings
Babilonië

duimnael|Die Babilonië van Hammoerabi

**Babilonië** was 'n antieke kultuurstreek in Suidsentraal-Mesopotamië (die hedendaagse Irak), met Babilon as hoofstad. Babilonië het magtig geword toe Hammoerabi (, kort chronologie) 'n ryk gevestig het uit die landstreke van die voormalige Akkadiese Ryk.

Babilonië het die geskrewe Semitiese taal Akkadies vir amptelike gebruik aangewend, en Sumeries vir godsdienstige gebruik behou, wat op daardie tydstip nie meer 'n gesproke taal was nie. Die Akkadiese en Sumeriese tradisies het 'n leidende rol gespeel in die latere Babiloniese kultuur, en die streek sou 'n belangrike kultuursentrum bly, selfs onder eksterne bewind, regdeur die Bronstydperk en die vroeë Ystertydperk.

Die vroegste vermelding van die stad Babilon word gevind in 'n tablet wat uit die regering van Sargon van Akkad, in die 23ste eeu v.C., dateer. Volgende was die val van die laaste Sumeriese "Ur III"-koningshuis aan die hand van die Elamiete (2002 v.C. tradisioneel, 1940 v.C. kort), en die Amoriete het beheer verkry van die oorgrote Mesopotamië, waar hulle 'n reeks klein koninkryke gestig het.

Tydens die eerste eeue, bekend as die "Amoritiese tydperk", was Isin en Larsa die magtigste stadstate, alhoewel dit Sjamsji-Adad I byna geluk het om die noordeliker streke rondom Assur en Mari saam te snoer. Een van hierdie Amoritiese dinastieë is gestig in die stadstaat Babilon, wat uiteindelik die ander sou oorneem om die eerste Babiloniese ryk te vorm, tydens die era wat ook bekend staan as die Ou Babiloniese Tydperk.

Die Ou Babiloniese Tydperk (omstreeks 2000-1600 v.C.) het begin met die dinastie van Isin (2017-1794 v.C), wat deur Ishbi-Erra gestig is. Die tydperk is oorheers deur die Amoriete wat oral in Benede-Mesopotamië hul eie dinastieë in die stadstate gestig het.

Die Amoriete het meestal Akkadies as spreek- en skryftaal gebruik. Die stadstate het voortdurend teen mekaar oorlog gevoer, en dit het dikwels gegaan om die besit van die meeste water (vir besproeiing) uit die riviere. Die konings van Isin het hulle as die regmatige opvolgers van die dinastie van Ur beskou. Daarom het hulle hulle in lofliedere laat besing en hulle as halfgode voorgedoen. Nippur is as godsdienssentrum behou, en Sumeries is as skryftaal gebruik.

Lipit-Ishtar (1934-1924 v.C.) het byvoorbeeld 'n eie wetboek in Sumeries laat opstel. Naas Isin was Larsa die belangrikste stad. Onder Rim-Sim (1822-1763 v.C.) het die dinastie van Larsa die leierskap in Benede-Mesopotamië verkry, maar dieselfde koning is op sy beurt verslaan deur Hammoerabi van Babilon, 'n nuwe stad wat verder stroomop geleë was. Hammoerabi het ten slotte daarin geslaag om sy ryk die omvang van dié van Sargon te gee deur die koning van Mari in Bo-Mesopotamië, 'n vasal van die Assiriërs, ook te verslaan.

## Bronnelys 
* Wêreldspektrum, 1982, , volume 18, bl. 143

## Eksterne skakels
Medellín

: *Hierdie artikel handel oor die stad in Colombia. Vir die stad in Spanje, sien Medellín, Spanje.*

duimnael|links|Medellín in 1791
**Medellín** (Spaans: *Municipio de Medellín*) is 'n stad in die noordweste van Colombia. Die stad is hoofstad van die departement Antioquia. Dit is die tweede grootste stad van Colombia naas die hoofstad Bogotá en is op 2 November 1675 deur Spanjaarde gestig. Die stad beslaan 'n oppervlakte van 380,6&nbsp;km² en het in 2020 'n bevolking van 2&nbsp;700&nbsp;702 en van 3&nbsp;731&nbsp;447 in die metropolitaanse gebied gehad en.

## Eksterne skakels 
*  
*  Amptelike webwerf
*
Limousin

**Limousin** (*Lemosin* in Oksitaans) was 'n administratiewe gewes in Sentraal-Frankryk wat drie départements behels – Corrèze, Creuse en Haute-Vienne. Limousin maak deel uit van Oksitanië en is volledig in die bergagtigte hartland van Frankryk – die Sentraalmassief – geleë en strek oor 16&nbsp;942&nbsp;km².

Die gewes word begrens deur Centre in die noorde, Poitou-Charentes en Akwitanië in die weste, Midi-Pyrénées in die suide en Auvergne in die ooste.

Met 'n bevolking van 741&nbsp;785 in 2009 is Limousin die mees yl bevolkte van Frankryk se geweste ná Korsika. Sy demografie word deur 'n lae geboortekoers en bo-gemiddelde sterftesyfers gekenmerk, terwyl ook die aandeel van bewoners in die ouderdomsgroep bo sestig jaar die hoogste in die land is. Die demografiese prentjie her eers in die vroeë 21ste eeu merkbaar begin verander: die netto-binnelandse migrasie na die gewes het gestyg, en veral nedersettings langs die hoofroetes het 'n relatief hoë bevolkingsgroei getoon.

## Geografie 
duimnael|links|250px|Die Lac de Vassivière

Na Limousin word dikwels as 'n "waterkasteel" verwys aangesien talle riviere hulle oorsprong in die gebied het: Corrèze, Vézère, Auvézère, Diège, Luzège, Isle, Dronne, Vienne, Gartempe, Briance, Creuse, Petite Creuse, Cher, Taurion en Maulde.

Die Charente, wat in Chéronnac (Haute-Vienne) ontspring, en die Dordogne is die twee grootste riviere wat deur Limousin vloei.
Daar is ook 'n groot aantal waterliggame soos damme en natuurlike mere in die gewes wat 'n totale oppervlakte van 12&nbsp;000 hektaar beslaan. Die beduidendste hiervan is die Lac de Vassivière wat op die Millevaches-plato geleë is. Die meeste ander groot waterliggame is damme soos die Lac de Saint-Pardoux, Lac de Bort-les-Orgues, Lac de Lavaud-Gelade en Lac de Lavaud. Altesaam 39 mere is kunsmatig aangelê.
.hr

100px|regs|

***.hr*** is die topvlakdomein van Kroasië.

Die .hr-domeinname word deur **CARNet** (Croatian Academic and Research Network), wat in Zagreb geleë is, uitgegee. Dié instansie vir die beheer en die registrasie van die .hr-domeine is op 27 Februarie 1993 gestig.

## Beperkings 
'n .Hr-domein is in beginsel gratis, maar registrasie word beperk. 'n Besigheid of regspersoon kan net een domeinnaam registreer met sy (besigheids)naam. Vir alle ander doeleindes, o.a. kommersiële gebruik, kan 'n subdomein soos byvoorbeeld .com.hr geregistreer word. Hierdie tipe (sub)domein is nie gratis nie.

Daarnaas is dit nie moontlik om 'n .hr-domein met diakritiese tekens te registreer nie.

## Sien ook 
* Lys van Internettopvlakdomeine
* ISO 3166-2:HR

## Eksterne skakels 
* IANA se whois-inligting vir .hr
* Instansie vir .hr-domeine
.hn

100px|regs|

**.hn** is die agtervoegsel van domeine van webtuistes in Honduras.

## Sien ook 
* Lys van Internettopvlakdomeine
* ISO 3166-2:HN

## Eksterne skakels 
* IANA se inligting
Rodos (mitologie)

In die Griekse mitologie, is **Rodos** (Grieks: Ῥόδος) die godin van die eiland Rodos, en vrou van Helios. Sy was die dogter van Afrodite en Poseidon.

## Verwysings
## Bronne
* Grimal, Pierre, *The Dictionary of Classical Mythology*, Wiley-Blackwell, 1996, . "Rhodus" p. 404&ndash;405
* Smith, William; *Dictionary of Greek and Roman Biography and Mythology*, Londen (1873). "Rhodos"
Gnaeus Iulius Agricola

**Gnaeus Iulius Agricola** (13 Julie 40 n.C. – 23 Augustus 93 n.C.) was 'n Romeinse generaal wat 'n leidende rol gespeel het in die Romeinse verowering van Brittanje. Sy biografie, die *De vita et moribus Iulii Agricolae*, was die eerste van sy skoonseun, die historikus Tacitus, se gepubliseerde werke. Dit is die hoofbron aangaande Agricola, maar Dio Cassius en drie inskripsies wat in Brittanje aangetref is, insluitend die inskripsie op die Verulamiumplein, verwys ook na Agricola.

Agricola is gebore in 'n gesiene politieke familie, en het sy militêre loopbaan in Britannia begin, waar hy onder goewerneur Gaius Suetonius Paulinus diens gedoen het. In sy daaropvolgende loopbaan het hy 'n verskeidenheid van ampte beklee; hy is aangestel as quaestor in die provinsie Asia in 64, toe as volkstribuun in 66 en praetor in 68. Hy het Vespasianus gesteun in die jaar van die vier keisers (69), en is na Vespasianus se bewindsoorname die opperbevel in Brittanje toegeken. Toe sy bevel in 73 verstryk, is hy opgeneem as patrisiër in Rome en is hy aangestel as goewerneur oor Gallia Aquitania. Hy is aangestel as konsul en goewerneur van Britannia in 77. Met sy verblyf daar het hy die oorgrote deel van die huidige Wallis en Noord-Engeland verower, en 'n ekskursie onderneem na die Skotse laelande, waar hy Romeinse dominansie vir 'n tyd lank gevestig het. Daar word gespekuleer dat hy ook 'n ekspedisie na Ierland kon onderneem het. Hy is in 85 van Brittanje teruggeroep na 'n buitengewoon lang dienstydperk, waarna hy uit sy militêre amp getree en die openbare lewe agtergelaat het.

## Notas
Praxiteles

[duimnael|200px|*[Villa van die Quintilii|Venus Braschi*, 'n Romeinse variant van die Knidiese Aphrodite, Münchense Glyptoteek]]
**Praxiteles** (Grieks: **Πραξιτέλης**; uitspraak: prækˈsɪtɨliːz) van Athene, die seun van Kephisodotos die ouere, was die mees beroemde Attiese beeldhouer van die 4de eeu v.C.. Hy was die eerste om die naakte vroulike vorm in 'n lewensgrootte standbeeld te verwesentlik. Alhoewel geen onbetwisbaar toeskryfbare beeldhouwerk van Praxiteles behoue is nie, het vele kopieë van sy werke oorleef.

Sekere skrywers het veronderstel dat daar twee beeldhouers was wat Praxiteles geheet het. Een sou dan 'n tydgenoot wees van Pheidias, en die ander, Praxiteles die ouere se meer gevierde kleinseun. Alhoewel die herhaling van dieselde naam in alternatiewe geslagte algemeen in Griekeland was, bestaan daar geen sekere aanduiding vir enige uitslag nie. 'n Veronderstelde verhouding tussen Praxiteles en sy beeldskone model, die Thespiaanse howeling Phryne, het verdere spekulasie ontlok.

Eietydse outeurs, insluitend Plinius die ouere, het van sy oeuvres geskryf en munte uit sy era met silhoeëtte van verskeie van sy beeldtipes bestaan nog. Interpretasie van sy kunswerke kan gevind word van die skilderkuns van Gérôme, tot die komiese opera van Saint-Saëns en die skaduspel van Donnay.
Bettie Cilliers-Barnard

duimnael|Mymering (1949), deur Bettie Cilliers-Barnard

**Bettie Cilliers-Barnard** (distrik Rustenburg, 18 November 1914 – Pretoria, 15 September 2010) was 'n gevierde Suid-Afrikaanse skilder en grafiese kunstenaar. Sy is tot haar dood as die doyenne van plaaslike kunstenaars beskou. Buiten in haar geboorteland het sy ook in Parys, Switserland, die VSA en die Verenigde Koninkryk gestudeer. Sy het haar as 'n figuratiewe kunstenaar met die sirkelmotief en simboliek as kenmerke van haar werk onderskei.

Sy het in 1937 'n BA aan die Universiteit van Pretoria verwerf en in 1940 aan die Universiteit van Suid-Afrika. Later jare volg eredoktorsgrade van onder meer die Potchefstroomse Universiteit (1990), die Randse Afrikaanse Universiteit (1999) en die Universiteit van Pretoria (2002).

Cilliers-Barnard hou haar eerste solo-uitstalling in 1946 in Pretoria. Sy het aan verskeie biënnale wêreldwyd en meer as 70 solo-uitstallings deelgeneem, waarvan etlike ook in die buiteland vertoon is. Die groepuitstallings waarby haar werk binnelands sowel as buitelands ingesluit is, tel meer as 150. Sy het haar laaste solo-uitstalling op 90 gehou.

Haar opdragwerke sluit onder meer die Provinsiale geboue in Pretoria en Bloemfontein, die ou Jan Smuts-lughaweterminaal, die Departement van Gesondheid, Staatsteater en Pretoriase Ooginstituut in.

Cilliers-Barnard is met meer as 20 toekennings vereer, onder andere:
* Goue Medalje vir Skilder – Transvaalse Akademie vir Wetenskap en Kuns, Johannesburg
* Merietesertifikaat – XIe Grand Prix International d'Art Contemporain, Monte Carlo
* Erepenning vir Skilder – Suid-Afrikaanse Akademie vir Wetenskap en Kuns
* Kanselliersmedalje – Universiteit van Pretoria
* Staatspresidentstoekenning vir Eervolle Diens
* Certificate of Merit for Distinguished Achievement, The World Who's Who of Women
* Commemorative Medal of Honour – American Biographical Institute
* World Decoration for Excellence – American Institute (Biographical)
* The "First Five Hundred", International Biographical Centre of Cambridge, Verenigde Koninkryk
* "Women of the Year" - International Biographical Centre of Cambridge

Sy was 'n lewenslange lid van die Grand Council of the ConFed of Chivalry, Australië en 'n vollid van die Suid-Afrikaanse Akademie vir Wetenskap en Kuns.

## Persoonlike lewe 
Sy was die dogter van Johannes Christoffel en Johanna Wilhelmina Barnard, getroud met Carel Hancke Cilliers en die moeder van die aktrise Jana Cilliers.

## Bron 
* Kempff, Katinka: Bettie Cilliers-Barnard. In: Lantern. Tydskrif vir Kennis en Kultuur. Jaargang 24, nr. 2, Desember 1974.
* Who's Who Southern Africa 

## Verwysings 
## Eksterne skakels 
* Beeld
* Ooggetuienuus
* Die Burger 
* Lewensskets in Die Burger
Alfaverval

**Alfaverval** is 'n vorm van radio-aktiewe verval waarin die onstabiele kern 'n alfadeeltjie uitstraal. 'n Alfadeeltjie is basies 'n heliumkern - 4He (dus, 'n heliumkern sonder sy twee elektrone).

Byvoorbeeld, uraan-238 wat verval deur die vrystelling van 'n α-partikel om torium-234 te vorm kan soos volg uitgedruk word:
 
:\mathrm{~^{238}_{92}U}\rightarrow\mathrm{~^{234}_{90}Th} + {\alpha }

Omdat 'n alfapartikel dieselfde is as die nukleus van 'n helium-4-atoom kan dit ook soos volg uitgedruk word:

:\mathrm{~^{238}_{92}U}\rightarrow\mathrm{~^{234}_{90}Th} + \mathrm{~^{4}_{2}He}

Helium se kern bestaan uit twee protone en twee neutrone. Dus die atoomgetal gelyk aan 2 en die aantal nukleone gelyk aan 4. Dit word geskryf as He, soos hierbo gewys. 

Die uitstraling van alfa-deeltjies sal die betrokke atoomkern se massagetal met 4 en sy atoomgetal met 2 laat afneem. Die dogterelement wat so gevorm word, sal dus 2 posisies na links van die moederelement op die periodieke tabel lê. 
## Kyk ook 
* Betaverval
* Atoom
Maracaibo

duimnael|links|Iglesia de Santa Cruz de Mara
[duimnael|links|Die stad Maracaibo en die [Maracaibomeer]]

**Maracaibo** (Spaans: *Ciudad Autónoma de Maracaibo*) is die tweede grootste stad van Venezuela naas die hoofstad Caracas en is op 8 September 1529 deur Ambrosius Ehinger, die goewerneur van die Welser-kolonie Klein-Venedig, gestig. Die stad het 'n bevolking van 2&nbsp;001&nbsp;591 en van 2&nbsp;450&nbsp;559 in die metropolitaanse gebied in 2013 gehad en het 'n oppervlakte van 1&nbsp;393 km². Die stad is die belangrikste hawestad en is aan die kus van die Maracaibomeer net suid van die Karibiese See in die noorde van Venezuela geleë.
Vaidas Baumila

**Vaidas Baumila** - meestal net **Vaidas** genoem - is een van Litaue se gewildste pop-sangers.

## Biografie 
Reeds op die ouderdom van 17 jaar het Vaidas - destyds nog onder die verhoognaam Ozonas - as hip hop-sanger sukses behaal en is vir die Litause *Radiocentras*-musiekprys genomineer.

Sy groot deurbraak het in 2005 gekom toe hy in die gewilde realiteit-skou *Dangus* opgetree het. Toeskouers het van Vaidas se charismatiese sangstyl gehou, en sy dekking van die Litause lied *Myliu* was binnekort bo-aan die Litause trefferlys. Vaidas was 'n popster nog voordat hy sy hoërskool-loopbaan voltooi het.

In die volgende jaar het Vaidas een van die hoofrolle in die musiekblyspel *Meilė ir bananai* vertolk en is as televisie-aanbieder aangestel. Teen die einde van dié jaar is sy debuut-album vrygestel. Die langspeler met liedjies in Litaus en Engels is in samewerking met die bekende Litause R'n'B-musiekvervaardiger Linas Adomaitis en 'n aantal bekende popsangers opgeneem.

In 2007 is Vaidas se eerste musiekvideo *Music Is My Soul* vervaardig. Dit was een van die duurste produksies nog in die geskiedenis van die Litause vermaaklikheidsbedryf en was baie gewild op Litause televisiekanale.

## Diskografie 
;Albums

* *Ką tu mėgsti?* (2006)
* *Išklausyk* (2007)

## Eksterne skakels 
* *www.draugiem-lv: Vaidas - MP3-snitte van 30 treffers*
* *Music Export Lithuania - Vaidas*
* *Videosnitte en liedtekste op www.dainos.net*
Ecatepec de Morelos

duimnael|links|Die Iglesia de San Cristóbal.
duimnael|links|Die kultuurhuis van Ecatepec de Morelos.
**Ecatepec de Morelos** (Spaans: *San Cristóbal Ecatepec de Morelos*, Nahuatl: *Ehécatl*, *tépetl*, "Ehécatl/wind", "tépetl/heuwel") is die grootste stad in die Meksikaanse deelstaat México en is op 1 Oktober 1877 gestig. Die stad het 'n bevolking van 1&nbsp;656&nbsp;107 en van 21&nbsp;200&nbsp;000 in die metropolitaanse gebied van Meksikostad in 2010 gehad en het 'n oppervlakte van 186,9 km².

Ecatepec de Morelos is geleë net noordoos van die hoofstad Meksikostad, net noord van Nezahualcóyotl en is een van die armste stede in Meksiko. Tydens die Asteekse tydperk in die 12de eeu het dit as 'n belangrike stad gedien. Die stad is vernoem ná José María Morelos, 'n held tydens die Meksikaanse Onafhanklikheidsoorlog, wat op 22 Desember 1815 deur Spanjaarde in dié stad tereggestel is.
Córdoba, Argentinië

duimnael|links|Kaart van Córdoba in 1889
**Córdoba** (Spaans: [ˈkoɾðoβa], , amptelik: *Córdoba de la Nueva Andalucía*, letterlik "Córdoba van Nieu-Andalusië") is die tweede grootste stad van Argentinië ná die hoofstad Buenos Aires en die hoofstad van die gelyknamige provinsie. Die stad is op 6 Julie 1573 deur die Spaanse conquistador Jerónimo Luis de Cabrera gestig en na die Spaanse stad Córdoba genoem. Die stad het in 2010 'n bevolking van 1&nbsp;391&nbsp;298 en van 1&nbsp;528&nbsp;000 in die metropolitaanse gebied gehad en beslaan 'n oppervlakte van 576&nbsp;km². Die stad is in die noordelike sentrum van Argentinië geleë en word as kulturele asook industriële sentrum van die streek beskou. Dit was een van die gasheerstede tydens die FIFA Sokker-Wêreldbekertoernooi in 1978. Die Jesuïete Blok en Estancias van Córdoba is in 2000 deur Unesco as wêrelderfenisgebied gelys.

## Eksterne skakels 
*  
*  Amptelike webwerf
*   Amptelike Unesco-bladsy
Komatipoort

**Komatipoort** is 'n dorp in die verre ooste van Mpumalanga, Suid-Afrika, op die grens met Mosambiek. Die dorp het in 2011 'n bevolking van 4&nbsp;683 gehad.

## Sien ook 
* Lys van dorpe in Suid-Afrika

## Verwysings
Ernst August, Prins van Hannover

**Ernst August V, Prins van Hannover, Hertog van Brunswyk** (gebore 26 Februarie 1954) is die hoof van die onttroonde Huis van Hannover (en die Huis van Welfe) en die aanspraakmaker op die troon van die voormalige Koninkryk van Hannover en Hertogdom van Brunswyk.

Sy volle naam in Duits is Ernst August Albert Paul Otto Rupprecht Oskar Berthold Friedrich-Ferdinand Christian-Ludwig Prinz von Hannover. Hy is die oudste seun van Ernst August IV, Prins van Hannover en sy eerste vrou, Prinses Ortrud van Sleeswyk-Holstein-Sonderburg-Glücksburg.

Ernst August is die derde en huidige man van prinses Caroline van Monaco.

## Afstamming 
As die oudste afstammeling deur die manlike lyn van George V van Hannover (en dus ook van koning George III van die Verenigde Koninkryk) is Ernst August die hoof van die Huis van Hannover en die aanspraakmaker op die troon van die voormalige Koninkryk van Hannover en Hertogdom van Brunswyk.

Hy noem homself Sy Koninklike Hoogheid die Prins van Hannover, die Hertog van Brunswyk en Lüneburg, die Prins van Groot-Brittanje en Ierland. Nie een van dié titels word deur Duitsland, Brittanje of Ierland erken nie, maar die titels word hoflikheidshalwe in Europa gebruik en amptelik deur Monaco erken. Adellike titels in Duitsland is in 1918 afgeskaf en word sedertdien net as vanne erken. Sy amptelike naam is dus Ernst August Prinz von Hannover.

Sy vader het in 1917 al sy Britse titels verloor. In 1931 het die Huis van Hannover egter die titels weer amptelik (maar nie wettiglik) begin gebruik.

Ernst August is ook die agterkleinseun van die laaste Duitse keiser, Wilhelm II. Tot met sy huwelik met prinses Caroline was hy die 385ste aanspraakmaker op die Britse troon. Omdat sy Rooms-Katoliek is, word hy (maar nie sy nageslag nie) sedertdien uitgesluit van die troonopvolging.

## Familie 
Sy eerste vrou was Chantal Hochuli, erfgenaam van ’n Switserse sjokolade-ryk. Hy is op 28 Augustus 1981 op ’n burgerlike seremonie met haar getroud en op 30 Augustus 1981 op ’n kerklike seremonie. Hulle is op 23 Oktober 1997 geskei en het twee seuns:
* Prins Ernst August van Hannover (g. 19 Julie 1983)
* Prins Christian van Hannover (g. 1 Junie 1985)

Hy is op 23 Januarie 1999 op ’n burgerlike seremonie getroud met prinses Caroline, wat toe hul dogter verwag het:
* Prinses Alexandra van Hannover (g. 20 Julie 1999)

## Omstredenheid 
Ernst August was al verskeie kere weens omstrede redes in die nuus. Hy het onder meer ’n fotograaf geslaan, en is twee keer gefotografeer terwyl hy in die openbaar urineer. Op 3 April 2005 is hy in die hospitaal opgeneem met akute pankreatitis. Die volgende dag, net twee dae voor die dood van sy skoonpa, prins Rainier III van Monaco, het hy vir ’n paar dae in ’n koma verval.

Sedert September 2009 word in die Engelse en Franse pers berig dat hy en prinses Caroline nie meer saambly nie.

## Verwysings 
## Eksterne skakels 
* Huis van Monaco 
* Huis van Welfe 
* 20px|linksHierdie artikel is vertaal vanuit die Engelse Wikipedia
Tirol

**Tirool** (soms Tirol) is 'n deelstaat van die Republiek Oostenryk. Innsbruck is die hoofstad en met 'n bevolking van 131&nbsp;358 (2023) die grootste stad van Tirool. Die deelstaat Tirool bestaan uit die twee afsonderlike dele Noord-Tirool en Oos-Tirool. Suid-Tirool en Trentino moes ná die Eerste Wêreldoorlog in 1918 aan Italië afgestaan word en vorm, nadat die Republiek Oostenryk dekades lank as beskermende buitelandse moontlikheid daarop aangedring het dat die kulturele en taalregte van Duitssprekende Suid-Tirolers in formele Italiaanse wetgewing verskans moet word, tans die outonome gebied Trentino-Suid-Tirool. Die Oostenrykse deelstaat Tirool en die Italiaanse outonome gebied Trentino-Suid-Tirool vorm nou die Europese streek Tirool vir die doel van samewerking.

## Geschiedenis 
duimnael|upright=1.4|center|Die historiese gebied van Tirool voor 1918, nou identies aan die Europese streek Tirool
duimnael|upright=1.4|Topografiese kaart van Tirool
Tirool beslaan 'n oppervlakte van 12&nbsp;648,37&nbsp;km² en het 'n bevolking van 771&nbsp;304 in 2023 gehad. Tirool is in 1919 ná die ontbinding van Oostenryk-Hongarye gestig en is in die suidweste van Oostenryk geleë. Dit grens aan die deelstate Vorarlberg in die weste, Salzburg in die ooste en Karintië in die suidooste. In die noorde grens dit aan Duitsland (Beiere), in die suidweste aan Switserland en in die suide aan Italië (Suid-Tirool).

## Administratiewe distrikte 
* Noord-Tirool
** Imst
** Innsbruck Stadt
** Innsbruck Land
** Kitzbühel
** Kufstein
** Landeck
** Reutte
** Schwaz
* Oos-Tirool
** Lienz

## Stede 
## Verwysings 
## Eksterne skakels 
*  
*  Amptelike webwerf
*  Geskiedenis van Tirool
*  *Informationen zum Urlaubsland Tirol*
*  *Dialektbegriffe aus Osttirol*
*
Swjatoslaf III van Wladimir

**Swjatoslaf III** (Russies: Святослав III Всеволодович; 27 Maart 1196 – 3 Februarie 1252) was van 1246 tot 1248 grootprins van Wladimir-Soezdal.

Hy was die sesde seun van Wsewolod die Groot Nes en Maria Sjwarnowna. Sy bewind in Wladimir was kort en sonder enige noemenswaardige gebeure. In 1248 het sy broerskind, Michail Chorobrit van Moskou, die stad Wladimir ingeneem en Swjatoslaf verdryf. Swjatoslaf is op 3 Februarie 1252 oorlede.

20px|linksHierdie artikel is vertaal vanuit die Engelse Wikipedia
Andrei II van Wladimir

**Andrei II** (Russies: Андрей Ярославич; c. 1222–1264) was die derde seun van Jaroslaf II. Hy het sy oom Swjatoslaf III in 1249 opgevolg as grootprins van Wladimir-Soezdal. Hy het die Mongole drie jaar later uitgedaag en is deur hulle uit Rusland verdryf, waarna hy na Swede gevlug het.

In 1256 het Andrei na die stad Sarai gereis om verskoning te vra vir sy ontrouheid. Toe hy na Rusland terugkeer, het sy broer Aleksander Nefski vir hom die oostelike deel van Rusland gegee, onder andere Nizjni Nowgorod en Gorodets aan die Wolga. Toe Aleksander in 1263 dood is, wou Andrei Wladimir by sy grond voeg, maar sy planne is deur sy jonger broer Jaroslaf III van Twer in die wiele gery.

## Eksterne skakels 
* 20px|links Hierdie artikel is vertaal vanuit die Engelse Wikipedia